**ΔΕΛΤΙΟ ΤΥΠΟΥ**

**ΥΠΟΥΡΓΕΙΟΥ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

Πραγματοποιήθηκε στις 28/6/2021 συνάντηση της Υπουργού Εργασίας, Πρόνοιας και Κοινωνικών Ασφαλίσεων κας Ζέτας Αιμιλιανίδου με τον Προέδρο του ΚΕΝΘΕΑ Πανιερωτάτου Μητροπολίτη Ταμασού και Ορεινής κ. Ησαΐα για συζητήση της ενίσχυσης της συνεργασίας μεταξύ του Υπουργείου Εργασίας, Πρόνοιας και Κοινωνικών Ασφαλίσεων για την πρόληψη και αντιμετώπιση των ουσιοεξαρτήσεων.

Στη συνάντηση συζητήθηκε η έναρξη της εφαρμογής του Ευρωπαϊκού Προγράμματος “Make the Difference”, το οποίο συγχρηματοδοτείται από την Ευρωπαϊκή Επιτροπή και στο οποίο συμμετέχουν οργανισμοί που ασχολούνται με τις εξαρτήσεις από 12 χώρες της Ευρώπης, σε συνεργασία με τις αρμόδιες για θέματα κοινωνικής ευημερίας κρατικές υπηρεσίες κάθε χώρας. Το πρόγραμμα αποσκοπεί στην έγκαιρη παρέμβαση στις οικογένειες εξαρτημένων προσώπων με παιδιά. Η Κύπρος θα φιλοξενήσει στις 14 Σεπτεμβρίου 2021 αντιπροσώπους από τις 12 χώρες για την έναρξη εργασιών του προγράμματος.

Στην συνάντηση συζητήθηκαν και άλλοι τομείς συνεργασίας ανάμεσα στις Υπηρεσίες Κοινωνικής Ευημερίας και το ΚΕΝΘΕΑ, συμπεριλαμβανομένου της αξιοποίησης των κατά τόπους συμβουλευτικών σταθμών του ΚΕΝΘΕΑ.

Ο Πανιερώτατος ευχαρίστησε την Υπουργό για την διαχρονική της συνεργασία με το ΚΕΝΘΕΑ, ενώ οι δυο πλευρές αποφάσισαν όπως προχωρήσουν στην υπογραφή πρωτοκόλλου συνεργασίας.

30 Ιουνίου 2021